- Hindi News
- National
- नेताओं के पास समय नहीं, इसलिए अस्पताल में शुरू नहीं हो रही 1 करोड़ की नई धर्मशाला
नेताओं के पास समय नहीं, इसलिए अस्पताल में शुरू नहीं हो रही 1 करोड़ की नई धर्मशाला
ग्रेड के सरकारी अस्पताल को भी अपना हक नहीं दिला पाए नेता
शहरके सबसे बड़े सरकारी एमजी अस्पताल में रोगी और उनके परिजनों को नेताओं की बेरुखी भारी पड़ रही है। अस्पताल परिसर में परिजनों के ठहराव के लिए एक करोड़ के स्वीकृत बजट में सालभर से बनकर तैयार नई धर्मशाला का उपयोग सिर्फ इसलिए नहीं हो पा रहा है कि किसी नेताजी से इसका उदघाटन नहीं हो पा रहा है।
दरअसल, इस धर्मशाला के शुभारंभ के लिए दो बार कार्यक्रम तय किए गए, लेकिन एेन वक्त पर निरस्त कर दिए। इसके बाद अस्पताल प्रशासन ने भी इसके उदघाटन को लेकर कोई रुचि नहीं दिखाई। ऐसे ही एक साल गुजर गया। विधायक धनसिंह रावत से पूछने पर कहा कि मलमास खत्म हो जाए, शुरू करा देंगे। इधर, रात को वार्डों में भर्ती मरीजों के परिजन अस्पताल के गलियारों में ठिठुरते सोते हैं, लेकिन तो अस्पताल प्रशासन को इनकी तकलीफ से वास्ता है और हीं उदघाटन के लिए किसी नेताजी को समय मिल पा रहा है।
भर्ती मरीजों के परिजनों को रात में असुविधा हो, इसके लिए एमजी अस्पताल परिसर में ही धर्मशाला निर्माण के लिए 1 करोड़ का बजट जारी हुआ। करीब 45.30 लाख की इसकी लागत आई। इसमें रहने और खाने-पीने की भी व्यवस्था रखी है। धर्मशाला का निर्माण कार्य पूरा होने के बाद पिछले साल 16 दिसंबर को इसे अस्पताल प्रशासन सुपुर्द कर दिया गया। इसके बाद दो बार इसका समारोह तय किया गया, लेकिन रद्द करने पड़े।
^मैंने हाल ही में पीएमओ का पदभार संभाला है। धर्मशाला के उदघाटन के संबंध में मुझे जानकारी नहीं है। अगर हैंडओवर हो चुकी है तो निश्चित ही इसका उपयोग होना चाहिए। इसे दिखवाकर जल्द ही शुरू करने की कोशिश की जाएगी। -डॉ.वीके जैन, पीएमओ
घर सरीखी सुविधा
धर्मशालामें ठहराव के लिए घर जैसी सुविधा का ध्यान रखा गया है। इसमें 4 हॉल 4 छोटे कमरे और एक किचन है। जिसमें दो हाॅल महिलाओं और दो हाॅल पुरुषों के लिए हैं। ठहरने वालों के सामान की सुरक्षा के लिए लॉकर की सुविधा रखी है। हेल्पर-सुरक्षा गार्ड की भी व्यवस्था करानी प्रस्तावित है। धर्मशाला का रखरखाव एनजीओ के जरिए करना है।
सीढ़ियों-गलियारों में बीतती है रात
अस्पतालमें रोजाना औसतन 90 से 120 मरीजों को भर्ती किया जाता है। इससे रात को उनके साथ परिजनों को भी रुकना पड़ रहा है। रात को वार्ड में परिजनों को प्रवेश नहीं दिया जाता है। जिससे उन्हें रात को सीढिय़ों और गलियारों में रात गुजरनी पड़ रही है।
10महीने में बन गया था भवन
चिकित्साएवं स्वास्थ्य विभाग के एक्सईएन एचएल मेघवाल ने बताया कि धर्मशाला का निर्माण 5950 स्क्वॉयर फीट क्षेत्र में किया गया। निर्माण का काम एक जनवरी 2014 को प्रारंभ हुआ था, जो अक्टूबर 2014 को पूर्ण हुआ था। जिसे बनने के बाद प्रमुख चिकित्सा अधिकारी को सौंपा जा चुका है। इसमें दो डोरमेट्री 19 गुणा 19 फीट और दो डोरमेट्री साढ़े 19 गुणा साढ़े 18 फीट आकार की हैं। इससे रोगियों को परिजनों को काफी राहत मिलेगी।
{भूखंड की लंबाई- 91 फीट
{भूखंड की चौड़ाई-95 फीट
{धर्मशाला में डोरमेट्री हैं-4
{बेड का इंतजाम 6-6
{प्राइवेट रूम-3 बाथरूम साथ
{रेस्टोरेंट की लंबाई-19 फीट 9 इंच
{रेस्टोरेंट की चौड़ाई-साढ़े 29 फीट
{किचन की लंबाई-14 फीट 9 इंच
{किचन की चौड़ाई-9 फीट 3 इंच
उपयोग नहीं होने से धर्मशाला के अहाते में डाल रखी रेत।
धर्मशाला नहीं खुलने से मरीजों के परिजन हॉस्पिटल के बरामदे में सोए होते है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva